भारत कबड्डी के महान खिलाड़ियों के विकास का केंद्र रहा है। 2004 से भारतीय कबड्डी टीम ने सभी छह वर्ल्ड कप जीते है। यह इस बात का प्रमाण है कि भारत में कबड्डी के बेहतरीन खिलाड़ी उभरते रहे हैं। भारतीय राष्ट्रीय महिला टीम का भी इस खेल में अच्छा खासा दखल रहा है। अब तक इंडियन नेशनल वुमन कबड्डी टीम ने दो वर्ल्ड कप में हिस्सा लिया है और दोनों में जीत हासिल की है। प्रो कबड्डी लीग के आगमन के साथ कबड्डी के मैचों के दर्शकों की संख्या में बढ़ोतरी हुई है और इस खेल में लोगों की दिलचस्पी भी बढ़ी है। उद्घाटन सत्र में आंखों को लुभाने वाले इस कबड्डी लीग मैच को 435 मिलियन दर्शकों ने देखा और हर सीजन के साथ दर्शकों की यह संख्या दिन पर दिन बढ़ती जा रही है। प्रतियोगिता की लोकप्रियता का आलम यह है कि सीजन 5 के उद्घाटन मैच में दर्शकों की संख्या 50 मिलियन (5 करोड़) से ज्यादा हो गई थी जिसमें टूर्नामेंट के चौथे सीजन के पहले दिन की तुलना में 59 प्रतिशत का उछाल देखने को मिला।